《疏影 题蒋夫人吕撷芬梅隐小照》
清代·左锡璇

花间小隐。是岁生艳福，修到清影。画里娉婷，镜里容颜，明状一样相映。

枝头翠羽啁啾处，正姑射、芳魂初醒。待夜深、明月飞来，好把前身重證。

更喜春风词笔，液池清浅处，刚照容镜。

蒋径香浓，仙侣归来，记取阑干同凭。只愁塞北随春去，空望断、天涯芳信。

向花前、携手端详，恰与玉人相称。

作者简介：左锡璇，字芙江，阳湖人。宛平道光丁未进士、延建邵道、谥文节袁绩懋继室。有《碧梧红蕉馆诗》。